Armand de Caulaincourt

Armand-Augustin-Louis de Caulaincourt, Vicenzako dukea (Caulaincourt, 1773ko abenduaren 9a - Paris, 1827ko otsailaren 19a) frantziar militar eta diplomazialaria izan zen.

Nobleziako familia batean jaioa, bere karrera militarra hamalau urterekin hasi zuen, 1788an. 1801ean koronel maila zuen, hamahiru kanpainatan parte hartu zuen eta bi aldiz zauritu zuten.

San Petersburgon diplomazialari izan ondoren, Napoleonen landa-laguntza izendatu zuten. Vicenzako dukerria ere eman zioten. 1807tik 1811ra San Petersburgora itzuli zen enbaxadore gisa.

Caulaincourtek ez zion aholkatu Napoleoni Errusiako Kanpainari ekiteko. Enperadoreari lagundu zion Ezkutari Handiaren karguarekin, zaldien eta guardiaren arduraduna.

Frantziara itzulita, Jauregiko Mariskal Handi izendatu zuten, harreman diplomatikoen arduradun. Napoleonen Kanpo Arazoetako ministroa izan zen Ehun Egunetan.

Frantziako militarrak
Frantziako diplomazialariak
Napoleondar Gerretako militarrak
Ohorezko Legioko gurutze handiak
Parisen hildakoak
Urdaileko minbiziaren ondorioz hildakoak